ਸਮੱਗਰੀ: ਉਨ੍ਹਾਂ ਨੇ ਵ੍ਹਾਈਟ ਹਾਊਸ ਵਿੱਚ ਇੱਕ ਬੈਠਕ ਦੌਰਾਨ ਆਪਣੇ ਇੱਕ ਸਹਿਯੋਗੀ ਨੂੰ ਖੰਘ ਛਿੜਨ ਤੇ ਬਾਹਰ ਜਾਣ ਲਈ ਕਿਹਾ।

ਹੋਇਆ ਇਹ ਕਿ ਚੀਫ਼ ਆਫ਼ ਸਟਾਫ਼ ਦੇ ਕਾਰਜਕਾਰੀ ਮੁਖੀ ਮਾਈਕ ਮੁਲਵੈਨੀ ਉਸ ਬੈਠਕ ਦੌਰਾਨ ਗਲਾ ਸਾਫ਼ ਕਰ ਰਹੇ ਸਨ ਕਿ ਰਾਸ਼ਟਪਤੀ ਨੇ ਉਨ੍ਹਾਂ ਨੂੰ ਟੋਕਦਿਆਂ ਕਿਹਾ, "ਜੇ ਤੁਸੀਂ ਖੰਘਣ ਲੱਗੇ ਹੋ ਤਾਂ ਕਮਰੇ ਤੋਂ ਬਾਹਰ ਚਲੇ ਜਾਓ।"

"ਤੁਸੀਂ ਖੰਘ ਨਹੀਂ ਸਕਦੇ, ਉਹ ਮੇਰੀ ਗੱਲ ਦੇ ਵਿਚਕਾਰ ਖੰਘ ਰਹੇ ਸਨ, ਮੈਨੂੰ ਇਹ ਪਸੰਦ ਨਹੀਂ।"

ਇਹ ਵੀ ਪੜ੍ਹੋ:

ਸੋਸ਼ਲ ਮੀਡੀਆ 'ਤੇ ਇਸ ਬਾਰੇ ਚਰਚਾ ਛਿੜ ਪਈ ਤੇ ਲੋਕਾਂ ਨੇ ਆਪੋ-ਆਪਣੀ ਰਾਇ ਪੇਸ਼ ਕੀਤੀ। ਕੁਝ ਲੋਕਾਂ ਦਾ ਮੰਨਣਾ ਸੀ ਕਿ ਫੁੱਟ ਪਾਊ ਰਾਸ਼ਟਰਪਤੀ ਨੇ ਪਹਿਲੀ ਵਾਰ ਕੋਈ ਸਿਆਣੀ ਗੱਲ ਕੀਤੀ ਹੈ ਜਦ ਕਿ ਕੁਝ ਲੋਕਾਂ ਦਾ ਕਹਿਣਾ ਸੀ ਕਿ ਉਹ ਕਿੰਨੇ ਕੱਬੇ ਸੁਭਾਅ ਦੇ ਬੌਸ ਹਨ।

ਰਾਸ਼ਟਰਪਤੀ ਟਰੰਪ ਨੂੰ ਸ਼ਾਇਦ ਰੁਕਾਵਟ ਪੈਣ ਤੋਂ ਚਿੜ ਆਈ ਹੋਵੇ ਪਰ ਖੰਘ ਤੋਂ ਉਨ੍ਹਾਂ ਦੀ ਨਾਪੰਸਦਗੀ ਕੋਈ ਨਵੀਂ ਗੱਲ ਨਹੀਂ ਹੈ। ਅਸਲ ਵਿੱਚ ਰਾਸ਼ਟਰਪਤੀ ਨੂੰ ਜਰਾਸੀਮਾਂ ਤੋਂ ਡਰ ਲਗਦਾ ਹੈ।

ਹਾਲਾਂਕਿ ਰਾਸ਼ਟਰਪਤੀ ਟਰੰਪ ਛਿੱਕਾਂ ਬਾਰੇ ਖਿਝਣ ਵਾਲੇ ਇਕੱਲੇ ਨਹੀਂ ਹਨ। ਅਮਰੀਕਾ ਵਿੱਚ ਕੁਸ਼ਤੀ ਦਾ ਪ੍ਰਚਾਰ ਕਰਨ ਵਾਲੇ ਵਿਨਸੇ ਮੈਕਮੋਹਨ ਦਾ ਵੀ ਨੇਮ ਹੈ ਕਿ ਉਨ੍ਹਾਂ ਦੁਆਲੇ ਕੋਈ ਛਿੱਕ ਨਹੀਂ ਸਕਦਾ।

ਇਸ ਤੋਂ ਇਲਾਵਾ ਰਾਸ਼ਟਪਤੀ ਓਬਾਮਾ ਦੇ ਕਾਰਜ ਕਾਲ ਦੌਰਨ ਸਿਹਤ ਤੇ ਮਨੁੱਖੀ ਸੇਵਾਵਾਂ ਮੰਤਰੀ ਕੈਥਲੀਨ ਸੇਬੁਲੀਅਸ ਨੇ ਇੱਕ ਪੱਤਰਕਾਰ ਮਿਲਣੀ ਦੌਰਾਨ ਇੱਕ ਪੱਤਰਕਾਰ ਨੂੰ ਛਿੱਕਣ ਸਮੇਂ ਕੂਹਣੀ ਨਾਲ ਨੱਕ ਨਾ ਢਕਣ ਬਦਲੇ ਮਜਾ਼ਕੀਆਂ ਲਹਿਜੇ ਵਿੱਚ ਦੱਸਿਆ ਸੀ।

ਛਿੱਕਣ ਦਾ ਸ਼ਿਸ਼ਟਾਚਾਰ ਕੀ ਕਹਿੰਦਾ ਹੈ

ਭਾਰਤ ਵਿੱਚ ਟੀਬੀ ਵੱਡੀ ਸਮੱਸਿਆ ਹੈ ਤੇ ਜਨਤਕ ਸਿਹਤ ਬਾਰੇ ਕੰਮ ਕਰਨ ਵਾਲੇ ਵਿਭਾਗ ਤੇ ਸੰਗਠਨ ਸਵੱਛਤਾ ਬਾਰੇ ਜਾਗਰੂਕਤਾ ਫੈਲਾਉਣ ਲਈ ਅਭਿਆਨ ਚਲਾਉਂਦੇ ਰਹਿੰਦੇ ਹਨ।

ਤਾਂ ਫਿਰ ਜਨਤਕ ਸਥਾਨਾਂ 'ਤੇ ਛਿੱਕਣ ਤੇ ਖੰਘਣ ਦਾ ਸਹੀ ਤਰੀਕਾ ਕਿਹੜਾ ਹੈ।

ਵਾਸ਼ਿੰਗਟਨ ਦੇ ਐਟੀਕੇਟ ਇੰਸਟੀਚਿਊਟ ਦੇ ਨਿਰਦੇਸ਼ਕ ਐੱਲ ਬੇਲੀ ਦਾ ਕਹਿਣਾ ਹੈ, " ਸਹੀ ਤਾਂ ਇਹ ਹੈ ਕਿ ਜਦੋਂ ਤੁਸੀਂ ਖੰਘਣਾ ਜਾਂ ਛਿੱਕਣਾ ਹੋਵੇ ਤਾਂ ਲੋਕਾਂ ਤੋਂ ਦੂਰ ਰਹੋ।"

"ਇੱਕ ਸਮਾਂ ਸੀ ਜਦੋਂ ਅਸੀ ਰੁਮਾਲ ਵਰਤਦੇ ਸੀ ਪਰ ਜੇ ਟਿਸ਼ੂ ਮਿਲ ਜਾਵੇ ਜਾਂ ਤੁਸੀਂ ਕੂਹਣੀ ਮੋੜ ਕੇ ਖੰਘ ਸਕੋਂ... ਤਾਂ ਕੋਸ਼ਿਸ਼ ਕਰੋ ਅਜਿਹਾ ਵਾਕਈ ਹੋਵੇ। ਤੁਸੀਂ ਲੋਕਾਂ ਤੋਂ ਪਰ੍ਹੇ ਹੋ ਜਾਓ ਤੇ ਆਪਣਾ ਮੂੰਹ ਘੁੰਮਾ ਲਓ।"

"ਜੇ ਰੇਲ ਗੱਡੀ ਵਰਗੀਆਂ ਥਾਵਾਂ ਤੇ ਅਜਿਹਾ ਕਰਨਾ ਸੰਭਵ ਨਹੀਂ ਤਾਂ ਕੂਹਣੀ ਮੋੜ ਕੇ ਛਿੱਕ ਮਾਰੋ ਤਾਂ ਕਿ ਤੁਸੀਂ ਉਨ੍ਹਾਂ ਥਾਵਾਂ ਜਿਵੇਂ ਲੋਕਾਂ ਦੇ ਖੜ੍ਹੇ ਹੋਣ ਲਈ ਲਗਾਈਆਂ ਗਈਆਂ ਰੇਲਿੰਗ, ਆਦਿ ਉੱਪਰ ਜਰਾਸੀਮ ਨਾ ਫੈਲਾਓ।"

ਜੇ ਤੁਸੀਂ ਕਿਸੇ ਦੇ ਕੋਲ ਖੰਘ ਹੀ ਲਵੋਂ ਜਾਂ ਛਿੱਕ ਮਾਰ ਹੀ ਬੈਠੋਂ ਤਾਂ ਉਨ੍ਹਾਂ ਤੋਂ ਮਾਫ਼ੀ ਮੰਗੋ। ਜੇ ਸਿਨੇਮੇ ਵਰਗੀ ਥਾਂ 'ਤੇ ਖੰਘ ਛਿੜ ਹੀ ਜਾਵੇ ਤਾਂ ਉੱਥੋਂ ਬਾਹਰ ਚਲੇ ਜਾਣਾ ਹੀ ਬਿਹਤਰ ਹੈ।

ਮਿਸ ਬੇਲੀ ਦਾ ਕਹਿਣਾ ਹੈ ਕਿ ਬਿਮਾਰੀ ਦੀ ਹਾਲਤ ਵਿੱਚ ਕਿਸੇ ਨਾਲ ਹੱਥ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਅਮਰੀਕਾ ਦੇ ਰਾਸ਼ਟਰਪਤੀ ਡੌਨਲਡ ਟਰੰਪ ਨੇ ਖੰਘਣ ਤੇ ਛਿੱਕਣ ਬਾਰੇ ਬੁਨਿਆਦੀ ਸ਼ਿਸ਼ਟਾਚਾਰ ਸੰਬੰਧੀ ਚਰਚਾ ਛੇੜ ਦਿੱਤੀ ਹੈ।